ΓΡΑΠΤΗ ΕΡΩΤΗΣΗ E-3729/00

υποβολή: Michel Hansenne (PPE-DE) προς την Επιτροπή

(30 Νοεμβρίου 2000)

Θέμα: Έκπτωση του ΦΠΑ κατευθυντήριες γραμμές της επιτροπής ΦΠΑ

Από ένα ανακοινωθέν του ιρλανδικού δημοσίου για το ΦΠΑ του Αυγούστου 1999 που δημοσιεύθηκε σε ενημερωτικό φυλλάδιο με τίτλο ΦΠΑ και οικονομικέςπηρεσίες (Ιούνιος 1999, παρ. VIII, σελ. 102), προκύπτει ότι κατά τη διάρκεια πρόσφατης συνεδριάσεως της επιτροπής ΦΠΑ στις Βρυξέλλες, προέκυψε συμφωνία, βάσει της οποίας όλες οι δαπάνες οι σχετικές με αγορά ή πώληση εταιρικών μεριδίων σε επιχειρήσεις, αφορούν δραστηριότητες που εξαιρούνται και ως εκ τούτου δεν δίδουν δικαίωμα σε εκ των προτέρων έκπτωση του ΦΠΑ.

Η Επιτροπή μπορεί, με την ιδιότητά της ως προέδρου και γραμματέως της ανωτέρω συμβουλευτικής επιτροπής ΦΠΑ που θεσπίστηκε από το άρθρο 29 της οδηγίας 77/388/ΕΟΚ(1), επιβεβαιώσει ότι πρόκειται για ομόφωνη προσέγγιση αυτής της επιτροπής; Εάν ναι, γιατί η Επιτροπή δεν δημοσιοποίησε αυτήν την κατευθυντήρια γραμμή;

Ποιοι είναι οι λόγοι για τους οποίους η Επιτροπή παρουσίασε από το 1992 δύο μόνον εκθέσεις για τη λειτουργία του κοινού συστήματος του φόρου προστιθεμένης αξίας (ΦΠΑ) στα κράτη μέλη, ενώ σύμφωνα με το άρθρο 34 της οδηγίας 77/388/ΕΟΚ, μια παρόμοια έκθεση θα έπρεπε ναποβληθεί για πρώτη φορά την 1η Ιανουαρίου 1982, και κατόπιν κάθε δύο έτη;

(1) ΕΕ L 145 της 13.6.1977, σελ. 1.

Απάντηση του κ. Bolkestein εξ ονόματος της Επιτροπής

(2 Φεβρουαρίου 2001)

Η Επιτροπή επιβεβαιώνει ότι κατά τη διάρκεια συνεδρίασης της επιτροπής ΦΠΑ τον Ιούλιο 1990, οι αντιπροσωπείες εξέφρασαν, ομόφωνα, τη γνώμη ότι η επιβολή ΦΠΑ στις δαπάνες για πώληση μετοχών δεν δίνει δικαίωμα έκπτωσης, όταν πρόκειται για δαπάνες που αφορούν δραστηριότητες που εξαιρούνται του φόρου κατά την έννοια του άρθρου 13, τίτλος Β,πότιτλος δ, σημείο 5 της έκτης οδηγίας 77/388/ΕΟΚ του Συμβουλίου της 17ης Μαΐου 1977 σχετικά με την εναρμόνιση των νομοθεσιών των κρατών μελών για το φόρο κύκλου εργασιών κοινό σύστημα φόρου προστιθεμένης αξίας: ομοιόμορφη φορολογική βάση.

Η επιτροπή ΦΠΑ, που συστάθηκε βάσει του άρθρου 29 της έκτης οδηγίας ΦΠΑ αποτελεί συμβουλευτική επιτροπή, της οποίας οι γνώμες δεν συνεπάγονται οποιαδήποτε δέσμευση νομικού χαρακτήρα. Τα κράτη μέλη δεν είναι συνεπώςποχρεωμένα να εφαρμόσουν τους προσανατολισμούς που εγκρίνονται από την προαναφερόμενη επιτροπή. Πράγματι, ένα κράτος μέλος είναι σε θέση να αποφασίσει από μόνο του να ερμηνεύσει διαφορετικά κάποια κοινή κατευθυντήρια γραμμή, αλλά οι εν λόγω αποκλίσεις ερμηνείας προέρχονται επίσης ενδεχομένως από αποφάσεις δικαστηρίων που καταδικάζουν πρακτικές βασιζόμενες σε ερμηνείες κοινής αποδοχής. Δεδομένου ότι οι κατευθυντήριες γραμμές δεν είναι νομικά κατοχυρωμένες, τα διαφωνούντα μέρη δεν μπορούν να τις επικαλεσθούν ενώπιον του δικαστηρίου. Επιπλέον, οι κατευθυντήριες γραμμές δεν περιλαμβάνονται στις συμφωνίες προσχώρησης των νέων κρατών μελών.

Η επιτροπή ΦΠΑ προέβλεπε εξάλλου, βάσει του καταστατικού της που ορίζεται στο άρθρο 29, παράγραφος 3 της έκτης οδηγίας, ότι οι κατευθυντήριες γραμμές που εγκρίνονται σχετικά με ειδικά θέματα δημοσιεύονται ενδεχομένως από τα κράτη μέλη, με αποκλειστική ευθύνη του ενδιαφερόμενου κράτους.

Με τις παραπάνω προϋποθέσεις, η Επιτροπή εκτιμά ότι η δημοσίευση των κατευθυντηρίων γραμμών της επιτροπής ΦΠΑ δεν εμπίπτει στις αρμοδιότητές της.

Ωστόσο, η έλλειψη διαφάνειας αφενός και νομικού πλαισίου σχετικά με τις κατευθυντήριες γραμμές αφετέρου, οδήγησαν την Επιτροπή ναποβάλει τον Ιούνιο 1997 πρόταση οδηγίας για τροποποίηση του καταστατικού της επιτροπής ΦΠΑ(1). Στόχος της πρότασης αυτής είναι να δοθεί νομικό κύρος στις αποφάσεις που θεσπίζει η Επιτροπή με σύμφωνη γνώμη της επιτροπής ΦΠΑ και να εξασφαλισθεί η επίσημη δημοσίευσή τους. Η Επιτροπή θεωρεί ότι η τροποποίηση του καθεστώτος της επιτροπής ΦΠΑ θα καταστήσει δυνατή πλέον ομοιόμορφη εφαρμογή σε κοινοτικό επίπεδο του κοινού συστήματος ΦΠΑ. Έως τώρα, το Συμβούλιο δεν μπόρεσε να καταλήξει σε συμφωνία όσον αφορά την εν λόγω πρόταση.

Η έκθεση της Επιτροπής σχετικά με τη λειτουργία του μεταβατικού καθεστώτος(2) του 1994 και η σημείωση τεχνικού χαρακτήρα τωνπηρεσιών της Επιτροπής για το κοινό σύστημα ΦΠΑ το 1996, περιγράφουν λεπτομερώς τη λειτουργία του κοινού συστήματος ΦΠΑ. Ωστόσο, η έλλειψη προόδου στο Συμβούλιο κατά τα έτη μετά τηνποβολή της έκθεσης του 1996 είχε ως αποτέλεσμα ναπάρξουν πολύ λίγες ουσιαστικές αλλαγές στη λειτουργία του κοινού συστήματος ΦΠΑ. Για το λόγο αυτό, η Επιτροπή ενέκρινε στις 7 Ιουνίου 2000

νέα στρατηγική με στόχο τη βελτίωση του συστήματος ΦΠΑ στο πλαίσιο της εσωτερικής αγοράς(3). Εν τω μεταξύ, η Επιτροπή είχε προτιμήσει να συγκεντρώσει τις προσπάθειές της στο σχεδιασμό νέων νομοθετικών πρωτοβουλιών, όπως οι προτάσεις οδηγιών σε θέματα ηλεκτρονικού εμπορίου, φορολογουμένων, δικαιωμάτων έκπτωσης καθώς και μείωσης συντελεστών φορολογίας για τιςπηρεσίες μεψηλή ένταση εργατικού δυναμικού.

(1) ΕΕ C 278 της 13.9.1997.

(2) COM(94)515 τελικό.

(3) COM(2000)348 τελικό.